**Karinthy Frigyes irodalmi paródiái**

**Élete**

Karinthy Frigyes (1887-1938) Budapesten született, a **Nyugat első nemzedék**ének a tagja. Tanulmányait sok helyen végezte, a Markó utcai főreál gimnáziumban érettségizett 1905-ben (*Tanár úr kérem*). Több órát is látogatott az egyetemen (fizika, matematika, történelem, irodalom) 1906-ban újságíró lesz. Jó barátok **Kosztolányival** (irigyelte komoly művei miatt), együtt eszeltek ki különböző tréfákat. 1912-ben ismerkedik meg **Judik Etellel** (színésznő volt) akit 1913-ban feleségül is vett. 1918-ban Etel spanyolnáthában meghalt és ez mély traumát okozott Karinthynak. 1920-ban újra házasodik, felesége **Böhm Aranka** lett, de ez a házassága már nem volt olyan felhőtlenül boldog, veszekedések, féltékenységek jellemezték. 1936-ban jelentkeztek betegségének első tünetei, **agydaganatot** állapítottak meg nála (*Utazás a koponyám körül*). 1938-ban Siófokon a Nyugat többi írójával való nyaralás közben felment a szobájába, váratlanul rosszul lett és meghalt.

**Jelentősége, az Így írtok ti fogadtatása**

Ő volt az első, aki beemelte az irodalomba az akkori pesti életet. **Komoly műveivel akart híressé lenni**, de mégis humoros írásainak köszönhette sikerét. Önmagát a **krumpli**hoz hasonlította, mivel a „föld alatt” van az értékes része. Minden stílusban tudott írni, ezért lett sikeres *Így írtok ti* című műve, amelynek **első változata 1912**-ben jelent meg. Megjelentetése kockázattal járt – vagy kiszorul az irodalmi életből, vagy új műfajt teremt – az utóbbi történt. **Az igazán tehetséges művészek nem sértődtek meg**, de Szabó Mihály, Herceg Ferenc (antiszemita) és Ábrányi Emil igen. Sokan a paródiákat olvasva kezdtek el érdeklődni az eredeti művek iránt, s így Karinthy **népszerűsítette** a Nyugat íróit, költőit. - *„Mellettünk és velünk harcolt ezekkel a karikatúrákkal, amik látszólag ellenünk irányultak”* – írta Kosztolányi, aki a 2. kiadás előszavában **irodalmi torzképeknek** hívja ezeket.

**Irodalmi karikatúrák**

* nem egy művel, hanem az íróval foglalkozik
* nem azzal foglalkozik, ami nagy egy művészben, hanem azzal, ami rendhagyó, vagyis torz benne, vagyis az egyéni stílusjegyekkel *(„Az irodalomnak épp az a lényege, hogy emberi: tehát gyarló, kézzelfogható: tehát személyes.”)*
* humoros műfaj
* **3 műfaj keveredése:**
1. ***paródia***
* (gör. parodeo= hasonlóan, de torzítva előadni a dalt)
	+ - gúnyosan utánoz egy művet, műformát, vagy stílust
		- komoly mű külső formáját alkalmazza komolytalan témára
1. ***travesztia***
	* + közönséges, aktualizáló stílusban jeleníti meg az eszmények fennkölt világát
		+ komoly tárgyat komolytalan formában közöl (pl. Az emberke tragédiája)
2. ***persziflázs***
* személyeskedő, kíméletlen gúnyirat
* kicsúfol hangot és tárgyat
* ugyanannál a műnél marad (pl. Ady-paródiák)
* a forma és a tárgy is komolytalan
* leggyakrabban ezek keveredése található a művekben

**Kiparodizált művészek-kiben mit figuráz ki?**

**Ady Endre**

*Moslék ország*

* Messianisztikusság (álom királyfi, nyugati sirály)
* Magyarország elmaradottsága (itthon) meg nem értettség
* Nagy kezdőbetűk - szimbolizmus
* Durva képek, egyedi szóalkotások (hagy’, hühós, beh), indulatszavak
* Fölényesség, elutasítás, lenézés, sorismétlések
* Eredeti művek - *Magyar ugaron, Új vizeken járok, harc a nagyúrral, Hortobágy poétája*

*Törpefejűek*

* ismétlések
* *Harc a nagyúrral, Góg és Magóg fia vagyok én, Magyarság versek, Kuruc versek*

**Babits Mihály**

* Már a bevezetőben az alliterációkra és a tökéletességre való törekvését emeli ki (Szekszárdon születése szándékos – *„Szekszárdon születtem, színésznőt szerettem”*)
* hosszú kötetcímek

*Futurum exaticum*

* Formai tökéletesség, semmi értelme
* csavaros, nehezen kibogozható mondatok
* bravúros, de erőltetett szójátékok (ántipasszát / pántlimasszát)
* Halandzsa szavak: korza, hímes
* Alliteráció, Figura Etimologica (korzók korza)

*Antik szerelem*

* túlzott alliterációk
* az antik kultúra és nyelv felidézése (Plútó, Aagais, Athénben, dalos dativusz)
* nagyon tudományos és közönséges nyelv ötvözete

**Kosztolányi Dezső:**

*Mint aki halkan belelépett*

* utalás a *Mint aki a sínek közé esett* c. versére: Mint aki halkan belelépett
* formai stílusjegyeket megtartotta
* gyönyörű forma, hangvétel
* impresszionista, szimbolista jellemzők

*A szegény kis trombitás szimbolista klapec nyöszörgései*

* impresszionizmus
* szinesztézia (színek, hangok, illatok fontossága)
* a gyermekkor emlékei
* szó- és rímjátékok, értelmetlen alliterációk (csendes csitri csempe)
* fennkölt stílus, közönséges téma

**Móricz Zsigmond**

* „népiesch”, előszava erősre sikeredett, valószínűleg távolabb állhatott tőle a népies költészet
* káromkodás, közönségesség, helyesírás hanyagolása
* halandzsa, tájszólás
* népiesség mindenben (pl. nevek, tájnyelv)

**Petőfi Sándor**

* Alföld iránti szeretet
* Forradalmi látomásköltészet, forradalmi hév
* szabadságvágy

*Barna kislány szemének a…*

* címválasztás
* egyszerű, népies motívumok modern környezetben (hej!, New York kávéház)
* magyarság hangsúlyozása, magyarság jelzővel minden elfogadható (igaz magyar)
* egyszerű rímelés, kínrím (hajnal, éjjal)

**Szabó Mihály -** egyszerű, színvonaltalan semmi-megsértődött